**ลูกัส เปเรซ มาร์ติเนซ** (สเปน: *Lucas Pérez Martínez*; เกิด 10 กันยายน ค.ศ. 1988) หรือที่เรียกสั้น ๆ ว่า **ลูกัส** (*Lucas*) เป็นนักฟุตบอลชาวสเปน ปัจจุบันเล่นในตำแหน่งกองหน้าให้กับเอลเช สโมสรในลาลิกา

เปเรซเคยเล่นให้กับหลายสโมสรมาก่อน ทั้งอาลาเบส, อัตเลติโกเดมาดริด และราโยบาเยกาโน แต่ไม่ประสบความสำเร็จ จนกระทั่งอายุ 23 ปี ได้ย้ายไปคาร์ปาตีลวิว ในยูเครน รวมถึงดีนาโมคียิว แต่ก็ยังคงไม่ประสบความสำเร็จ จนได้ย้ายไปยังปาโอกซาโลนิกาในกรีซ ซึ่งที่นี่เปเรซมีการเล่นที่ดีในระดับหนึ่ง จึงได้ย้ายกลับมายังสเปนกับเดปอร์ติโบเดลาโกรุญญา ในค.ศ. 2014 แบบยืมตัว ซึ่งเปเรซเล่นได้อย่างดี ในฤดูกาลถัดมา จึงได้ย้ายมาสู่เดปอร์ติโบเดลาโกรุญญาอย่างเต็มตัว และมีส่วนร่วมกับสโมสรอย่างมาก โดยยิงไปถึง 17 ประตูในทุกรายการ และยังทำสถิติเป็นผู้เล่นที่ยิง ประตู 7 นัดติดต่อกันในลาลิกาได้เป็นคนแรกในประวัติศาสตร์สโมสรอีกด้วย โดยสโมสรที่ยิงได้ล้วนแต่เป็นสโมสรระดับใหญ่ เช่น บาร์เซโลนา, เซบิยา, อัตเลติโกเดมาดริด จนได้รับฉายาว่า *"วาร์ดีแห่งสเปน"* แต่ทว่าในระดับทีมชาติ เปเรซยังมิเคยติดทีมชาติแต่อย่างใด

ในต้นฤดูกาล 2016–17 เปเรซได้ย้ายมาอาร์เซนอล ในพรีเมียร์ลีก อังกฤษ ด้วยค่าตัวประมาณ 17.1 ล้านปอนด์ (ราว 855 ล้านบาท) พร้อมกับชโคดรัน มุสทาฟี กองหลังชาวเยอรมัน จากบาเลนเซีย และถือเป็นผู้เล่นรายที่ 5 ที่อาร์เซนอลซื้อตัวมาในฤดูกาลนี้ ก่อนการซื้อตัวผู้เล่นจะปิดลงเพียงวันเดียว

เปเรซ ลงเล่นให้อาร์เซนอลทันที ในนัดที่ 4 ของพรีเมียร์ลีกฤดูกาลนี้ ในการพบกับเซาแทมป์ตัน ที่สนามเอมิเรตส์สเตเดียม ด้วยการเป็นตัวจริง พร้อมกับมุสทาฟี ที่ย้ายมาพร้อมกันทันที โดยตรงกับวันคล้ายวันเกิดครบรอบปีที่ 28 ของเปเรซพอดี เช่นเดียวกับโลร็อง โกเซียลนี แต่เปเรซถูกเปลี่ยนตัวออกมาในนาทีที่ 62 และเป็นออลีวีเย ฌีรู ที่ถูกเปลี่ยนตัวลงไปแทน และได้รับการวิจารณ์ว่ายังไม่สามารถปรับตัวให้กับการเล่นของสโมสรได้ ต้องใช้เวลาสักระยะหนึ่ง

เปเรซยิงลูกแรกให้อาร์เซนอลในวันที่ 20 กันยายน ค.ศ. 2016 ในรายการอีเอฟแอลคัพ หรือลีกคัพ รอบสาม ในนัดที่ไปเยือนนอตทิงแฮมฟอเรสต์ ที่สนามซิตีกราวด์ ด้วยลูกแรกเป็นจุดโทษในนาทีที่ 60 และลูกที่สองในนาทีที่ 71 ผลการแข่งขันอาร์เซนอลชนะไป 0–4

เปเรซทำแฮตทริกให้อาร์เซนอลได้ในการลงเล่นเป็นนัดที่ 7 ให้กับสโมสร ในยูฟ่าแชมเปียนส์ลีก ฤดูกาล 2016–17 รอบแบ่งกลุ่มนัดสุดท้าย ที่บุกไปเยือนบาเซิล ที่สนามเซนต์ยาคอป-พาร์ก ในนาทีที่ 8, 16 และ 47 ผลการแข่งขันอาร์เซนอลชนะไป 1–4 และทำให้อาร์เซนอลเข้ารอบต่อไปด้วยการมีคะแนนเป็นที่หนึ่งของกลุ่ม เป็นครั้งแรกในรอบ 6 ปี และถือเป็นแฮตริกครั้งที่สองของสโมสรติดต่อกัน หลังจากก่อนหน้านั้นในพรีเมียร์ลีกนัดที่ 14 ที่อาร์เซนอลบุกไปเยือนเวสต์แฮมยูไนเต็ด ที่สนามลอนดอนสเตเดียม อาเลกซิส ซานเชซก็ทำแฮตทริกได้ และยิงลูกแรกได้ในพรีเมียร์ลีก ในนัดที่ 20 ในต้นปี ค.ศ. 2017 ที่อาร์เซนอลบุกไปเยือนบอร์นมัท ที่สนามดีนคอร์ต ด้วยการยิงลูกที่ 2 ในนาทีที่ 75 ผลการแข่งขันเสมอกันไป 3–3 ชนิดที่บอร์นมัทนำไปก่อนถึง 3–0 โดยเปเรซเป็นตัวสำรองถูกส่งลงแทนที่ อเล็กซ์ อิโวบี ในนาทีที่ 63

แต่หลังจากเปิดฤดูกาล 2017–18 ได้ไม่นาน ผ่านการแข่งขันไป 3 นัด เปเรซได้ย้ายกลับไปยังเดปอร์ติโบเดลาโกรุญญาอีกครั้งด้วยสัญญายืมตัว เนื่องจากไม่มีตำแหน่งตัวจริงในฤดูกาลที่ผ่านมา

อ้างอิง
-------

1. ↑  ""ฮาร์ท" ยืมตัวซบ โตริโน่ 1 ฤดูกาล". *พีพีทีวี*. August 31, 2016. สืบค้นเมื่อ September 1, 2016.[*ลิงก์เสีย*]
2. ↑  Cartlidge, David (August 27, 2016). "ลูกัส เปเรซ : (ว่าที่)อาวุธใหม่ของอาร์เซนอล เจ้าของฉายา "วาร์ดี้แห่งสเปน"". *fourfourtwo*. คลังข้อมูลเก่าเก็บจากแหล่งเดิมเมื่อ 2016-09-05. สืบค้นเมื่อ August 31, 2016.
3. ↑  "ปืนจัดหนัก 52 ล้านป. รวบ "มุสตาฟี-เปเรซ" ก่อนเส้นตาย". *ผู้จัดการออนไลน์*. August 31, 2016. สืบค้นเมื่อ August 31, 2016.[*ลิงก์เสีย*]
4. ↑  Ed Malyon (10 September 2016). "Arsenal hand full debuts to Lucas Perez and Shkodran Mustafi for visit of Southampton". *Mirror*. สืบค้นเมื่อ 10 September 2016.
5. ↑  ""เวนเกอร์" รับ "มุสตาฟี-ลูคัส" ยังตื่น ขอเวลาปรับตัว". *ผู้จัดการออนไลน์*. 2016-09-11. คลังข้อมูลเก่าเก็บจากแหล่งเดิมเมื่อ 2016-09-13. สืบค้นเมื่อ 2016-09-11.
6. ↑  "Arsenal and Liverpool cruise to EFL Cup wins, Norwich shock Everton: clockwatch – as it happened". The Guardian. 20 September 2016. สืบค้นเมื่อ 21 September 2016.
7. ↑  MEWIS, JOE (2016-12-06). "Basel 1-4 Arsenal LIVE score and goal updates as Gunners target top spot in Champions League Group A". *Mirror*. สืบค้นเมื่อ 2016-12-07.
8. ↑  "AFC Bournemouth 3 - 3 Arsenal". *livescore*. 2017-01-01. คลังข้อมูลเก่าเก็บจากแหล่งเดิมเมื่อ 2017-01-04. สืบค้นเมื่อ 2017-01-01.

แหล่งข้อมูลอื่น
---------------

* ประวัติของ ลูกัส เปเรซ ที่ BDFutbol


คอมมอนส์ มีภาพและสื่อเกี่ยวกับ:  
**ลูกัส เปเรซ**

* Stats at Resultados Fútbol เก็บถาวร 2011-01-02 ที่ เวย์แบ็กแมชชีน (สเปน)

| * ด
* ค
* ก
ผู้เล่นชุดปัจจุบันของเดปอร์ติโบอาลาเบส  |
| --- |
| 
1 Pacheco **·** 
3 Duarte **·** 
4 Ely **·** 
5 Laguardia **·** 
6 Magallán **·** 
7 ล. เปเรซ **·** 
8 Pina **·** 
9 โฆเซลู **·** 
10 Guidetti **·** 
11 Rioja **·** 
13 Sivera **·** 
14 Burgui **·** 
15 J. Muñoz **·** 
16 Torres **·** 
17 Marín **·** 
18 เปลิสตริ **·** 
19 M. García **·** 
20 Pons **·** 
21 Martín **·** 
22 Wakaso **·** 
23 X. Navarro **·** 
24 Burke **·** 
27 Tachi **·** 
29 Sainz **·** 
ผู้จัดการ : Garitano
 |